**Vehkeilijä Hollywoodissa** (engl. *The Oscar*) on vuonna 1966 ensi-iltansa saanut Russell Rousen ohjaama yhdysvaltalainen draamaelokuva, jonka pääosissa ovat Stephen Boyd, laulaja Tony Bennett (elokuvadebyytissään), koomikko Milton Berle (dramaattisessa roolissa), Elke Sommer, Ernest Borgnine, Jill St. John ja Eleanor Parker. *Vehkeilijä Hollywoodissa* -elokuvassa esiintyvät omina itsenään Bob Hope, Hedda Hopper, Joan Crawford, Merle Oberon, Frank Sinatra ja Nancy Sinatra. Elokuva perustuu Richard Salen samannimiseen romaaniin. *Vehkeilijä Hollywoodissa* kertoo häikäilemättömästä näyttelijästä, joka raivaa tiensä huipulle. Samalla hän tuhoaa jokaisen, joka tulee hänen tielleen.

*Vehkeilijä Hollywoodissa* -elokuvassa on vaikuttava näyttelijäkaarti, johon sisältyy monia tosielämän Oscar-voittajia: kahdeksankertainen puvustus-Oscarin voittaja Edith Head (joka oli myös ehdokkaana puvustuksestaan *Vehkeilijä Hollywoodissa* -elokuvasta, mutta ei voittanut), miespääosa-Oscarin voittajat Ernest Borgnine ja Broderick Crawford, naispääosa-Oscarin voittaja Joan Crawford, miessivuosa-Oscarin voittajat Ed Begley, Walter Brennan (kolminkertainen), James Dunn ja Frank Sinatra. Elokuvassa on mukana myös Oscar-ehdokkaina olleet Merle Oberon ja Eleanor Parker.

Näyttelijät
-----------

|  |  |  |
| --- | --- | --- |
|  Stephen Boyd  | … |  Frank "Frankie" Fane
  |
|  Elke Sommer  | … |  Kay Bergdahl
  |
|  Milton Berle  | … |  Alfred "Kappy" Kapstetter
  |
|  Eleanor Parker  | … |  Sophie Cantaro
  |
|  Joseph Cotten  | … |  Kenneth H. Regan
  |
|  Jill St. John  | … |  Laurel Scott
  |
|  Tony Bennett  | … |  Hymie Kelly
  |
|  Edie Adams  | … |  Trina Yale
  |
|  Ernest Borgnine  | … |  Barney Yale
  |
|  Ed Begley  | … |  Grobard
  |
|  Walter Brennan  | … |  Orrin C. Quentin
  |
|  Broderick Crawford  | … |  Sheriffi
  |
|  Peter Lawford  | … |  Steve Marks
  |
|  Jack Soo  | … |  Sam
  |
|  Jean Hale  | … |  Cheryl Barker
  |

### Cameo-roolit

|  |  |  |
| --- | --- | --- |
|  Johnny Grant  | … |  
  |
|  Edith Head  | … |  
  |
|  Bob Hope  | … |  
  |
|  Joan Crawford  | … |  
  |
|  Hedda Hopper  | … |  
  |
|  Merle Oberon  | … |  
  |
|  Hal Pereira  | … |  
  |
|  Frank Sinatra  | … |  
  |
|  Nancy Sinatra  | … |  
  |

Tuotanto
--------

*Vehkeilijä Hollywoodissa* kuvattiin Paramount Picturesin studioilla Los Angelesin Hollywoodissa. *Vehkeilijä Hollywoodissa* -elokuvan tuotti Embassy Pictures ja levitti Paramount Pictures.

Julkaisu ja vastaanotto
-----------------------

Elokuva sai ensi-iltansa Yhdysvalloissa 15. helmikuuta vuonna 1966 Los Angelesissa. New Yorkin ensi-ilta oli 4. maaliskuuta. Isossa-Britanniassa elokuva sai ensi-illan 8. heinäkuuta ja Suomessa 5. elokuuta.

Vaikka elokuva on tarkasti ottaen draama, monet pitävät sitä tahattomana komediana. Toiset pitävät elokuvaa enemmän burleskina. Tony Bennett "voitti" Golden Turkey Awardin "huonoin roolisuoritus suositulta laulajalta" -kategoriassa. Bennett ei tämän jälkeen enää koskaan näytellyt toista dramaattista roolia elokuvassa.

*Vehkeilijä Hollywoodissa* oli ehdokkaana kahteen Oscar-palkintoon lavastuksesta (Hal Pereira, Arthur Lonergan, Robert R. Benton ja James W. Payne; hävisi palkinnon *Fantastinen matka* -elokuvalle) ja puvustuksesta (Edith Head; hävisi palkinnon *Kunnian mies* -elokuvalle). Elke Sommer oli ehdokkaana vuonna 1967 Bambi-palkinnon saajaksi.

Lähteet
-------

1. 1 2  Oscar, The (1965) *elonet.fi*. Elonet.fi. Viitattu 13.4.2013. (suomeksi)
2. 1 2 3 4  The Oscar (1966) *allmovie.com*. Allmovie.com. Viitattu 13.4.2013. (englanniksi)
3. 1 2 3 4  THE OSCAR (1966) *tcm.com*. Viitattu 13.4.2013. (englanniksi)
4. ↑  Medved, Michael; Medved, Harry (1980). *The Golden Turkey Awards*. Putnam. ISBN 0-399-50463-X.
5. ↑  The Oscar (1966) *movies.nytimes.com*. Nytimes.com. Viitattu 13.4.2013. (englanniksi)

Aiheesta muualla
----------------

* *Vehkeilijä Hollywoodissa* Internet Movie Databasessa. (englanniksi)
* Vehkeilijä Hollywoodissa Elonet.
* *Vehkeilijä Hollywoodissa* AllMoviessa. (englanniksi)
* *Vehkeilijä Hollywoodissa* TCM Movie Databasessa (englanniksi)